সৌন্দৰ্য ৰজনীকান্ত

সৌন্দৰ্য ৰজনীকান্ত (ইংৰাজী: Soundarya Rao Gaikwad; জন্ম: শকু বাই ৰাও গাইকৱাড; ২০ ছেপ্টেম্বৰ ১৯৮৪) এজন ভাৰতীয় গ্ৰাফিক ডিজাইনাৰ, চলচ্চিত্ৰ প্ৰযোজক আৰু চলচ্চিত্ৰ পৰিচালক যিয়ে মূলতঃ তামিল চিনেমাত কাম কৰে। তেওঁ অচেৰ পিকচাৰ প্ৰডাকচনৰ প্ৰতিষ্ঠাপক আৰু মালিক। গ্ৰাফিক ডিজাইনাৰ হিচাপে সৌন্দৰ্যই চিনেমাত কেৰিয়াৰ আৰম্ভ কৰিছিল। পিতৃ ৰজনীকান্ত অভিনীত সকলৰ বাবে তেওঁ টাইটেল ছিকুৱেন্স ডিজাইন কৰিছিল। গোৱা (২০১০)ৰ সৈতে চলচ্চিত্ৰ প্ৰযোজক হৈছিল। কোচাদৈয়ান (২০১৪) ছবিৰ জৰিয়তে চলচ্চিত্ৰ পৰিচালক হিচাপে আত্মপ্ৰকাশ কৰে। 

 কেৰিয়াৰ 
সৌন্দৰ্য ৰজনীকান্তৰ জন্ম শাকু বাই ৰাও গাইকৱাড হিচাপে হৈছিল। তেওঁ চেন্নাইৰ ভেলাচেৰিৰ আশ্ৰম ম্যাট্ৰিকুলেচন উচ্চতৰ মাধ্যমিক বিদ্যালয়ত নিজৰ শৈশৱৰ শিক্ষাগ্ৰহণ কৰিছিল। 

২০০৭ চনত, অ’চাৰ ষ্টুডিঅ’জে ৱাৰ্নাৰ ব্ৰ’চ এণ্টাৰটেইনমেণ্টৰ সৈতে এক চুক্তিত স্বাক্ষৰ কৰিছিল যাৰ জৰিয়তে তামিল চলচ্চিত্ৰ উৎপাদন আৰু বিতৰণৰ বাবে অংশীদাৰী হৈছিল। তেওঁৰ পৰিচালক হিচাপে প্ৰথমটো প্ৰচেষ্টা আছিল সুলতান: দ্য ৱৰিয়ৰ, এটা ৩ডি এনিমেটেড চলচ্চিত্ৰ য’ত তেওঁৰ পিতৃ ৰজনীকান্তক দেখুৱাবলৈ উদ্দেশ্য আছিল। প্ৰচণ্ড প্ৰচাৰৰ পিছতো, চলচ্চিত্ৰখন, তাৰ টিজাৰ আৰু ইণ্টাৰেক্টিভ ৱেবছাইটসহ, অৱশেষত বাতিল কৰা হয়। তাৰ বিপৰীতে, তেওঁ কোচাদাইয়ান পৰিচালনা কৰিছিল, যি ভাৰতৰ প্ৰথমটো মোচন কেপচাৰ চলচ্চিত্ৰ আছিল, য’ত ৰজনীকান্ত মুখ্য চৰিত্ৰত অভিনয় কৰিছিল। কোচাদাইয়ানৰ জৰিয়তে সৌন্দৰ্য ভাৰতৰ প্ৰথমগৰাকী কন্যা পৰিচালক হ’ল যিয়ে নিজৰ পিতৃক এখন সম্পূৰ্ণ চলচ্চিত্ৰত পৰিচালনা কৰিছিল। ২০১৪ চনৰ এন.ডি.টিভি ইণ্ডিয়ান অৱ দ্য ইয়াৰ বঁটাত, তেওঁ "চলচ্চিত্ৰত প্ৰযুক্তিগত নতুনত্ব"ৰ বাবে সন্মানিত হৈছিল।

২০১৬ চনত, তেওঁ ধনুষ, কাজল আগৰৱাল আৰু মাঞ্জিমা মোহনক লৈ নিলাভুক্কু এন মেল এননাডি কোবাম নামৰ এখন চলচ্চিত্ৰৰ পূৰ্ব-উৎপাদনত কাম কৰিছিল, যদিও এই প্ৰকল্পটো পিছলৈ বাতিল কৰা হয়। এই চলচ্চিত্ৰ ২০২৩ চনত সৌন্দৰ্যৰ অংশগ্ৰহণ নথকাকৈ পুনৰুজ্জীৱিত কৰা হয়। তাৰ পাছত তেওঁৰ পৰিচালিত পৰৱৰ্তী চলচ্চিত্ৰ আছিল ভেলাইইল্লা পট্টাধাৰি ২, যি তামিল আৰু তেলুগু দুয়ো ভাষাত নিৰ্মিত হৈছিল।

২০১৯ চনত, সৌন্দৰ্য ৰজনীকান্তে "May 6 Entertainment" নামৰ এখন উৎপাদন সংস্থা আৰম্ভ কৰে। তেওঁ "হুট" নামৰ এটা স্বৰ-বাৰ্তাৰ ওপৰত আধাৰিত ছচিয়েল মিডিয়া প্লেটফৰ্ম স্থাপন কৰে। 

 ব্যক্তিগত জীৱন 
সৌন্দৰ্য ৰজনীকান্ত জনপ্ৰিয় অভিনেতা ৰজনীকান্ত আৰু তেওঁৰ পত্নী লতা ৰজনীকান্তৰ সৰু জীয়ৰী। তেওঁৰ বাইদেউ ঐশ্বৰ্যা ৰজনীকান্ত এগৰাকী অভিনেত্ৰী। 

২০১০ চনৰ ৩ ছেপ্টেম্বৰ তাৰিখে তেওঁ উদ্যোগপতি অশ্বিন ৰামকুমাৰৰ সৈতে চেন্নাইৰ ৰাণী মেইয়াম্মাই হ'লত বিবাহ বন্ধনত আবদ্ধ হয়। এই দম্পতীত ২০১৫ চনৰ ৬ মে’ তাৰিখে এজন পুত্ৰ জন্ম গ্ৰহণ কৰে। ২০১৬ চনৰ ছেপ্টেম্বৰত, সৌন্দৰ্যায় প্ৰকাশ কৰে যে তেওঁ আৰু তেওঁৰ স্বামীয়ে পৰস্পৰৰ সম্মতিক্ৰমে বিবাহবিচ্ছেদৰ বাবে আবেদন কৰিছে। ২০১৭ চনৰ জুলাই মাহত তেওঁলোকৰ বিবাহবিচ্ছেদ আনুষ্ঠানিকভাৱে সম্পন্ন হয়।

২০১৯ চনৰ ১১ ফেব্ৰুৱাৰীত তেওঁ অভিনেতা আৰু ব্যৱসায়ী বিষাগন বনঙ্গমুদিৰ সৈতে চেন্নাইৰ লীলা পেলেছত দ্বিতীয়বাৰ বিবাহপাশত আবদ্ধ হয়। ২০২২ চনত তেওঁলোকৰ পুত্ৰ ভীৰ জন্মগ্ৰহণ কৰে।

 চলচ্চিত্ৰ তালিকা 

 চন চলচ্চিত্ৰ  গ্ৰাফিকডিজাইনৰ পৰিচালক অন্যান্য টোকা ১৯৯৯  পটায়াপ্পা  হʼয়   কেৱল শিৰোনাম স্কেচ ২০০২  বাবা  হʼয়   কেৱল শিৰোনাম অংশ ২০০৫  চন্দ্ৰমুখী  হʼয় আনবে আৰুইৰে  হʼয়   শিবকাছি হʼয় মাজা হʼয় সাণ্ডাকোজি হʼয় ২০০৭  চেন্নাই ৬০০০২৮  হʼয় শিবাজি  হʼয়   কেৱল শিৰোনাম অংশ ২০০৮  কুছেলান    অভিনেত্ৰী হিচাপে উপস্থিতি  "চিনেমা চিনেমা" গানত ২০১০  গোৱা    প্ৰযোজক হিচাপে   ২০১৪  কোচাডাইয়ান  হʼয় হʼয় অভিনেত্ৰী হিচাপে  "এঙ্গে পোগুথো ভানাম"ত বিশেষ উপস্থিতি ২০১৭  ভেলাইল্লা পট্টাধাৰি ২   হʼয় 

বাহ্যিক সংযোগ

তথ্যসূত্ৰ

শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:জীৱিত ব্যক্তি
শ্ৰেণী:তামিল চলচ্চিত্ৰ
শ্ৰেণী:তামিল ব্যক্তি